open-index/open-wikipedia-markdown huggingface dataset:
Shivers

"**Shivers**" (בעברית: "**צְמַרמוֹרֶת**") הוא שיר שהוקלט על ידי הזמר-יוצר האנגלי אד שירן, מתוך אלבום האולפן החמישי שלו, *[[= (אלבום של אד שירן)|=]]*. השיר יצא לאור ב-10 בספטמבר 2021, על ידי חברת התקליטים אסיילום UK, כסינגל השני מתוך האלבום. "Shivers" דורג בראש המצעדים הן בהממלכה המאוחדת והן באירלנד, ובכך הוריד את שירו השני, "Bad Habits", מפסגות המצעדים.

השיר הגיע למקום החמישי במצעד הסינגלים האוסטרלי.

## רקע וכתיבה
שירן דיבר על השיר והסביר מדוע שם האלבום הוא *=* במקום *–* כמו שחזו המעריצים; הוא הצהיר כי: "הקלטתי את האלבום וכתבתי שיר בשם "Shivers" והרגשתי ששמו של האלבום לא צריך להיות – [מינוס]". שירן כתב את "Shivers" בסוף סיבוב ההופעות "Tour ÷". לקח לו 3 ימים לכתוב את השיר, שהיה ארוך במיוחד עבורו.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-75 מיליון השמעות.

## וידאו קליפ
הווידאו קליפ הרשמי של השיר פורסם ב-10 בספטמבר 2021, ביחד עם "Shivers" עצמו. הקליפ כולל את אד שירן ואת השחקנית והדוגמנית האמריקאית אנה-סופיה רוב. הקליפ בוים על ידי במאי הווידאו קליפים האמריקאי, דייב מאיירס, שביים את הקליפ עבור הסינגל הקודם של שירן, "Bad Habits".

נכון לספטמבר 2021, מונה הצפיות של הקליפ עומד על למעלה מ-35 מיליון צפיות.

## הופעות חיות
שירן ביצע את השיר בהופעה חיה בטקס פרסי המוזיקה של MTV אירופה 2021.

## מיקומי שיא

### מצעדי סוף שנה

## היסטוריית יציאות לאור

## קישורים חיצוניים

## הערות שוליים

קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי סטיב מק
קטגוריה:שירים שהופקו על ידי סטיב מק
קטגוריה:וידאו קליפים שבוימו על ידי דייב מאיירס
קטגוריה:שירים על מיניות
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
דיונון (משחק)

ממוזער|שמאל|לוח המשחק
**דיונון** או **הוג'ינג-הו** (בקוריאנית: **오징어**), הוא משחק ילדים קוריאני מרובה משתתפים. המשחק נקרא כך מכיוון שצורת מגרש המשחק שלו המצוירת על הקרקע דומה לזו של דיונון.

## חוקי המשחק
* המשתתפים במשחק מחולקים לשתי קבוצות, קבוצת התקפה וקבוצת הגנה.
* כשהמשחק מתחיל למגינים מותר לרוץ על 2 רגליהם בתוך שטחם, ואילו לתוקפים שנמצאים מחוצה לו מותר לקפוץ רק על רגל אחת, אך מותר להם לשים רגל אחת באזור הבטוח ורגל שנייה באזור אחר. 
* ברגע שהתוקף מצליח לחדור לבטן של הדיונון מבלי שהמגינים יעצרו אותו, מותר לו להשתמש בחופשיות בשתי רגליו.
* כדי לנצח במשחק, על קבוצה אחת להכניע את חברי הקבוצה היריבה, או לדחוק אותה מחוץ ללוח המשחק.

## בתרבות הפופולרית
* בספטמבר 2021 נטפליקס העלתה סדרת טלוויזיה הנושאת את שם המשחק.

## ראו גם
* קדאווה

קטגוריה:משחקי ילדים
קטגוריה:קוריאה: תרבות
ג'יפ רנגייד

**ג'יפ רנגייד** (באנגלית: **Jeep Renegade**) הוא קרוסאובר, בעל חמישה מקומות ישיבה, שמיוצר על ידי ג'יפ משנת 2014. הוא הוצג בתערוכת הרכב הבינלאומית של ז'נבה במרץ 2014 והגיע לישראל בפברואר 2016.

## מפרט טכני
### עד 2018
עד שנת 2018 שווקה הרנגייד עם שני מנועי בנזין ושני מנועי דיזל. מנועי הבנזין בנפחי 1.4 ליטר המספק 140 או 170 כ"ס או בנפח 1.6 ליטר המספק 110 כ"ס. מנוע הדיזל בנפח 2.0 ליטר טורבו המספק 120, 140 או 170 כ"ס ובנפח 1.6 ליטר טורבו המספק 95 או 120 כ"ס. כל המנועים שווקו לבחירה בין תיבת הילוכים ידנית בעלת חמישה או שישה הילוכים לבין תיבת הילוכים אוטומטית בעלת תשעה הילוכים.

### משנת 2018
משנת 2018 לאחר מתיחת פנים משווקת הרנגייד עם שני מנועי בנזין, שני מנועי דיזל ומנוע היברידי. מנועי הבנזין בנפחי 1.0 ליטר טורבו המספק 120 כ"ס או 1.3 ליטר טורבו המספק 150 כ"ס או 180 כ"ס. מנועי הדיזל בנפחי 1.6 ליטר טורבו המספק 120 כ"ס ו-2.0 ליטר טורבו המספק 140 או 170 כ"ס. כל המנועים משווקים לבחירה בין תיבת הילוכים ידנית בעלת שישה הילוכים לבין תיבת הילוכים כפולת מצמדים בעלת שישה הילוכים ולבין תיבת הילוכים אוטומטית בעלת תשעה הילוכים.

שנה לאחר חשיפת מתיחת הפנים חשפה ג'יפ את הגרסה היברידית לרנגייד. מערכת ההנעה היברידית פלאג-אין משלבת בין מנוע בנזין בנפח 1.3 ליטר עם מנוע חשמלי, שניהם יוצרים הספק מרבי של 190 כ"ס. סוללת ליתיום-יון בקיבולת 11.4 קוט"ש המאפשרת טווח נסיעה חשמלי מרבי של 50 ק"מ. נפח מכל הדלק ירד ל-39 ליטר על מנת לפנות מקום לסוללה.

## מתיחת פנים שנת 2018
ביוני 2018 חשפה ג'יפ את מתיחת הפנים לרנגייד. מתיחת הפנים כוללת עיצוב מודרני יותר לעיצוב החיצוני ובנוסף מראה רכב שטח יותר, והחלפת היצע המנועים במנועי בנזין ודיזל חדשים.

## בישראל
בישראל הדגם משווק ברמת הגימור Latitude ומנוע בנזין בנפח 1.3 ליטר טורבו המספק 150 כ"ס ומומנט מרבי של 27.5 קג"מ, תיבת הילוכים כפולת מצמדים בעלת שישה הילוכים. התאוצה מ-0 ל-100 קמ"ש אורכת 9.4 שניות. צריכת הדלק המשולבת עומדת על 16.1 ק"מ לליטר.

## מכירות
להלן נתוני המכירות בארצות הברית, אירופה, סין וישראל.

## גלריה

קובץ:2015 Jeep Renegade Latitude (Colorado Red), front right.jpg|לפני מתיחת הפנים (מבט קדמי-צדדי)
קובץ:2015 Jeep Renegade Latitude (Colorado Red), rear right.jpg|לפני מתיחת הפנים (מבט אחורי-צדדי)
קובץ:Jeep Renegade Monrepos 2018 IMG 0068.jpg|לאחר מתיחת הפנים (מבט קדמי-צדדי)
קובץ:Jeep Renegade Monrepos 2018 IMG 0070.jpg|לאחר מתיחת הפנים (מבט אחורי-צדדי)
קובץ:Jeep Renegade PHEV IMG 3322.jpg|הגרסה היברידית פלאג-אין


## קישורים חיצוניים

* 

## הערות שוליים

רנגייד
קטגוריה:רכבי שטח קטנים
קטגוריה:SUV
קטגוריה:כלי רכב המורכבים באיטליה
קטגוריה:כלי רכב המיוצרים בסין
קטגוריה:כלי רכב המורכבים בברזיל
קטגוריה:דגמי מכוניות שהושקו ב-2014
צרטוסוכופס

**צרטוסוכופס** (שם מדעי: *Ceratosuchops*) הוא סוג של דינוזאור במשפחת הספינוזאוריים שחי בקרטיקון תחתון בבריטניה. הוא תואר ב-2021 בידי צוות פלאונטולוגים שכלל את כריס בארקר, דארן נאש ודייוויד הון. כרגע ידוע מין יחיד בסוג זה *C. inferodios*. פירוש שמו המדעי הוא "פני תנין עם קרניים" (שם הסוג) ו"הרון מהגהנום" (שם המין).

ההולוטיפ של מין זה הוא כולל את מאובן **IWCMS 2014.95.5** של קדם הלסת העליונה, **IWCMS 2021.30** שכולל קדם לסת עליונה ו-**IWCMS 2014.95.1-3** שכולל את קופסת המוח. כל שלושת המאובנים נמצאו בסלעי שילטון שין בתצורת וסקס.

לפי המחקר שערכו מתארי המין, צרטוסוכופס היה שייך לשבט Ceratosuchopsini והיה קרוב לסוכומימוס ולריפרובנטור, דינוזאור שחלק עימו את בית הגידול. הוא חי באזור יבש למחצה באקלים ים תיכוני בסביבת נהרות. הוא ניזון מדגים ומבעלי חיים נוספים, ככל הנראה צבים ודינוזאורים קטנים.

## קישורים חיצוניים

* 

## הערות שוליים

קטגוריה:טקסונים שתוארו בידי דארן נאש
קטגוריה:בעלי חיים שתוארו ב-2021
קטגוריה:ספינוזאוריים
קטגוריה:דינוזאורים שחיו בקרטיקון תחתון באירופה
קטגוריה:הממלכה המאוחדת: מאובנים
קטגוריה:מאובני טקסונים שתוארו ב-2021
פסגת יוקפיק

**פסגת יוקפיק** (באנגלית: **Ukpik Peak**) היא הר ברכס הרי באפין, באי באפין, בטריטוריית נונאווט שבקנדה.

פסגת אוקפיק ממוקמת בקצה הדרומי של חצי האי רימואוט, בין עמק סטיוארט, לבין פיורד סם פורד.

גובהה של הפסגה 1,809 מטרים מעל פני הים. הפסגה היא הפסגה השישית בגובהה בהרי באפין, והיא הפסגה ה-28 בגובהה בטריטוריית נונאווט, והפסקה ה-6,411 בגובהה בקנדה.

הפסגה מתנשאת לגובה של 1,650 מטרים מעל סביבתה, והיא הפסגה השמינית בהתנשאותה בטריטוריית נונאווט - יחד עם זאת היא נראית פחות בולטת מפסגות סייל, המצויות 4.5 קילומטרים מצפון-מערב לפסגת יוקפיק, המתנשאות מעל עמק סטיוארט.

## קישורים חיצוניים
* פסגת יוקפיק באתר ממשלת קנדה
* פסגת יוקפיק באתר "אנציקלופדיית ההרים הקנדית"
* פסגת יוקפיק באתר peakbagger
* תרשים הנוף הנשקף מפסגת יוקפיק באתר peakvisor
* מפת אזור פסגת יוקפיק
* פסגת יוקפיק באתר peakery (מרחקים לאתרים סמוכים)
* תחזית מזג אוויר עדכנית ארוכת טווח עבור פסגת יוקפיק (לפי גבהים)

## הערות שוליים

יוקפיק
יוקפיק
חנה הורן

**חנה** (**לָלי**) **הוֹרְן** (1 בספטמבר 1922 – 17 בנובמבר 2021) הייתה סופרת ילדים ישראלית. פרסמה כ-15 ספרים, מהם כעשרה בשיתוף פעולה עם אחותה המאיירת ברכה פלדמן. המפורסם בספריה הוא "הלו, הלו אבא" (1963).

## ביוגרפיה
חנה הורן, בתם של שרה פרנסיס (לבית פְרוֹמברג) ומוריס יעקב בוגסלב, נולדה בשם אליס (לָלי) בוגוסלב בשנת 1922 בניו יורק שבארצות הברית וגדלה בעיר לוס אנג'לס, שם סיימה את לימודיה בבית הספר היסודי. בשנת 1931, והיא בת תשע, התאבד אביה. בשנת 1932 עלתה לארץ ישראל עם אימה, שלוש אחיותיה ואחִיה והמשפחה השתקעה בתל אביב הקטנה. המשיכה את לימודיה בגימנסיה הרצליה וסיימה בגימנסיה שלווה. הייתה חברה בהכשרת הצופים א' (שמאוחר יותר ייסדה את קיבוץ מעגן מיכאל), ולאחר מכן נסעה לניו יורק ללמוד חינוך וספרות ילדים. מקץ שנים אחדות שבהן שימשה בשליחות ציונית בארצות הברית חזרה לישראל והשתקעה בכפר שמריהו, ואחר כך בהוד השרון. בארץ עסקה בהוראה, ניהלה גן ילדים, התמחתה בחינוך מיוחד ובהוראת ילדים חירשים.

### פרשת ההאשמה בגנבה ספרותית
בשנת 2008 תרגם יהודה אטלס לעברית את הספר "זרע של גזר", שנכתב על ידי רות קראוס ואויר על ידי בעלה המאייר הידוע קרוקט ג'ונסון. עם פרסום הספר המתורגם הועלו האשמות נגד חנה הורן כי ספרה "זרע של צנונית" הוא גנבה ספרותית של הספר "זרע של גזר", וכי אף האיורים שבו נעשו ברוח איורי הספר המקורי.

## משפחתה
חנה הורן הייתה אשתו של שמעון הורן (1919–2014), יועצו הכלכלי של שר האוצר לוי אשכול ומנהל השקעות. הייתה אם לשלושה וסבתא לנכדים ולנינים.

אחיה דניאל הלל (1930–2021) היה אגרונום.

נפטרה ב-17 בנובמבר 2021, בגיל 99. נקברה בבית העלמין בכפר שמריהו.

## יצירתה
### ספרי ילדים
* זרע של צנונית (אצלנו, תשכ״ד)
* הלו, הלו אבא (אצלנו, 1963)
* בוא ילד (יסוד, 1970)
* שחורי (הקיבוץ המאוחד, 1973)
* אל שארם א-שיך (יסוד, 1975)
* אבי, אין לי זמן: או, שלשה טלפונים (יסוד, 1976)
* נפלה לי שן (יסוד, תשל״ח)
* רם בחבית (אטלס, תשמ״א)
* קלוד (אטלס, 1981)
* אתה יודע מה קרה אחר-כך? (דביר, 1983)
* למה הפרה לא אמרה מו? (תבל, 1987)
* הלו, הלו אמא (כנרת, 2000)
* הלו, הלו סבתא (כנרת, 2003)
* רן בחבית (ידיעות אחרונות - ספרי חמד, 2004)
* עפר ועפר (כנרת, תשס״ד 2004)

### אוטוביוגרפיה
* ללי (משכל, 2008)

## קישורים חיצוניים
* 
* חנה הורן באתר סימנייה
* 
* 

## הערות שוליים

קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:בוגרי גימנסיה שלווה
קטגוריה:נשות העלייה החמישית
קטגוריה:סופרות ילדים ונוער ישראליות
קטגוריה:אנשי העלייה החמישית
קטגוריה:סופרי ילדים ונוער ישראלים
קטגוריה:סופרים כותבי עברית
קטגוריה:סופרות כותבות עברית
קטגוריה:אישים הקבורים בבית הקברות בכפר שמריהו
קטגוריה:ישראליות שנולדו ב-1922
קטגוריה:ישראלים שנולדו ב-1922
קטגוריה:ישראליות שנפטרו ב-2021
קטגוריה:ישראלים שנפטרו ב-2021
בוא, כלב, בוא!

**בוא, כלב, בוא!** (באנגלית: ****) היא סדרת טלוויזיה אמריקאית־קנדית חינוכית לילדים בהנפשה ממוחשבת, שמבוססת על ספר ילדים בעל אותו שם מאת פ. ד. איסטמן  שיצא לאור ב־1961. הסדרה פותחה עבור נטפליקס על ידי אדם פלצמן והופקה על ידי DreamWorks Animation Television  ו־WildBrain Studios .

העונה הראשונה של הסדרה עלתה לנטפליקס ב־26 בינואר 2021, השנייה עלתה ב־7 בדצמבר 2021, שלישית עלתה ב־19 בספטמבר 2022, ורביעית עלתה ב־27 בנובמבר 2023.

## עלילה
הסדרה מתרחשת בעיר בדיוניות בשם הב-סטון, בה מתגוררת קהילת כלבים תוססת. היא עוקבת אחר עלילותיה של טאג בארקר, כלבלבה בת שש שאוהבת את החיים. טאג היא מכונאית מיומנת, שידועה בכושר ההמצאה והיצירתיות שלה, כאשר בכל פרק היא עוברת הרפתקה חדשה עם חברה הטוב סקוץ'.

## מדבבים בעברית
הדיבוב העברי בוים על ידי נינה אמיר.
* ליה שקד – טאג
* איתמר אולייר – סקוץ' גור
* עדי בר לב – צד'ר ביסביס
* דניאל מגון – גילבר
* גילן שחף – ספייק / זמר הב-קפלה
* לורן סביר – אמא
* שמעון סמיט – אבא / זמר הב-קפלה ביטבוקס
* נינה אמיר – סבתא
* עמי מנדלמן – סבא
* אנה שפיץ – השוטרת גור / זמרת הב-קפלה
* מאיה מיטלפונקט – לידיה / ווגנס / ראש העיר רחרוחית
* יובל בינדר – סם וויפט / ג'רלד / כלבלבוס
* ערן מור – פרנק
* סער בדישי – בינז

## קבלה
ארגון Common Sense Media דירג את התוכנית 4 מתוך 5 כוכבים.

## קישורים חיצוניים

* 

* 

## הערות שוליים

קטגוריה:נטפליקס: תוכניות וסדרות
קטגוריה:סדרות הנפשה אמריקאיות
קטגוריה:סדרות טלוויזיה אמריקאיות לילדים
קטגוריה:סדרות טלוויזיה קנדיות לילדים
קטגוריה:סדרות פנטזיה אמריקאיות
קטגוריה:סדרות הנפשה קנדיות
קטגוריה:כלבים בתרבות
קטגוריה:סדרות טלוויזיה המבוססות על ספרים
קטגוריה:סדרות הנפשה ממוחשבת
קטגוריה:דרימוורקס הנפשה: סדרות
קטגוריה:סדרות הרפתקאות קנדיות לילדים
קטגוריה:סדרות טלוויזיה אמריקאיות שעלו לשידור בשנת 2021
פרס המוזיקה של בילבורד לאמן הבילבורד 200 המוביל

ערך זה מפרט את הזוכים ואת המועמדים ב**[[פרסי המוזיקה של בילבורד|פרס המוזיקה ''של בילבורד'']] לאמן הבילבורד 200 המוביל:** הפרס ניתן לראשונה בשנת 1992, אבל הופסק בשנה העוקבת. הפרס חזר בשנת 2011 ומאז מוענק מדי שנה. הזמרת-יוצרת האמריקאית טיילור סוויפט היא בעלת הכי הרבה זכיות בקטגוריה הזו עם שש, סוויפט היא גם האמן עם מספר המועמדויות הגבוה ביותר - כעשרה.

## זוכים ומועמדים
הזוכים רשומים ראשונים וכתובים באותיות **מודגשות**.

## מספר זכיות ומועמדות
### זוכים

### מועמדויות

## הערות שוליים

אמן בילבורד 200
פרס המוזיקה של בילבורד לאמן ההוט 100 המוביל

ערך זה מפרט את הזוכים והמועמדים לפרס **[[פרסי המוזיקה של בילבורד|המוזיקה של ''בילבורד'']] לאמן ההוט 100 המוביל**. הפרס ניתן מאז שנת 1992 ומאז הקמתו רק דסטיניז צ'יילד, אשר, דרייק, טיילור סוויפט ודה ויקנד זכו בפרס פעמיים.

## זוכים ומועמדים
הזוכים רשומים ראשונים וכתובים באותיות **מודגשות**.

## מספר זכיות ומועמדויות
### זכיות
**2 זכיות**
* דסטיניז צ'יילד
* אשר
* דרייק
* דה ויקנד
* טיילור סוויפט

### מועמדויות

## הערות שוליים

אמן הוט 100
אודהם סינג

**אודהם סינג** (26 בדצמבר 1899 – 31 ביולי 1940) היה מהפכן הודי המשתייך למפלגת הג'אדר, הידוע בעיקר בהתנקשותו בלונדון במייקל או'דווייר, סגן מושל פרובינציית פנג'אב בהודו הבריטית, ב-13 במרץ 1940. החיסול נעשה כנקמה על הטבח בג'אליאנוואלה באג באמריטסר בשנת 1919, שאו'דווייר היה אחראי עליו. סינג נשפט לאחר מכן והורשע ברצח ונתלה ביולי 1940. בהיותו במעצר, הוא השתמש בשם **ראם מוחמד סינג עזאד**, המייצג את שלוש הדתות הגדולות של פנג'אב ואת רגשותיו האנטי-קולוניאליים.

אודהם סינג הוא דמות ידועה בתנועת העצמאות ההודית. הוא מכונה גם **שאהד-אי-עזאם סרדר אודהם סינג** (הביטוי "שהיד-עזאם", פירושו "הקדוש הגדול"). מחוז אדהאם סינג נאגאר באוטרקהנד נקרא על שמו לזכרו באוקטובר 1995 על ידי ממשלת מאיאוואטי.

## קישורים חיצוניים

* תיק ההוצאה להורג הבריטי הנוגע לאודהם סינג

## הערות שוליים

קטגוריה:מהפכנים הודים
קטגוריה:אישים שהוצאו להורג
קטגוריה:מתנקשים פוליטיים
קטגוריה:אישים סיקים
קטגוריה:ילידי 1899
קטגוריה:נפטרים ב-1940
פרס המוזיקה של בילבורד לשיר ההוט 100 המוביל

ערך זה מפרט את הזוכים והמועמדים בפרס **[[פרסי המוזיקה של בילבורד|המוזיקה של ''בילבורד'']] לשיר ההוט 100 המוביל**. מאז הקמת קטגוריה זו בשנת 1990, איש לא זכה בפרס יותר מפעם אחת.

## זוכים ומועמדים
הזוכים רשומים ראשונים וכתובים באותיות **מודגשות**.

### שנות התשעים

### שנות האלפיים

### שנות ה-2010

### שנות ה-2020

## מספר פרסים ומועמדויות
**4 מועמדויות**
* מארון 5
* דה ויקנד

**3 מועמדויות**
* Boyz II Men
* קייטי פרי
* פוסט מאלון

**2 מועמדויות**
* אדל
* אלישיה קיז
* מריה קארי
* הצ'יינסמוקרס
* סלין דיון
* נלי
* צ'ארלי פות'
* סנטנה
* TLC
* אשר
* ויז קאליפה
* קארדי בי
* מורגן וולן

## הערות שוליים

שיר הוט 100
יחיאל מיכל היילפרין

הרב **יחיאל מיכל היילפרין** (ה'תרי"ז - י"ח בשבט ה'תרס"ט, 1909) היה רב ראשי ואב בית דין של קהילת האשכנזית בטבריה.

## חייו
נולד בפולין לרב שמואל אריה היילפרין. בשנת ה'תר"ם (1880 לערך) עלה לארץ ישראל, והתיישב בטבריה. עם פטירתו של הרב אברהם צבי הלוי בסביבות שנת ה'תרנ"ו (1896 לערך), התמנה תחתיו כרב ואב"ד האשכנזים בטבריה.

התכתב בענייני הלכה עם רבני דורו, בהם הרב אברהם בורנשטיין מסוכטשוב, רבי דוד ועקנין מטבריה ורבי שמואל סלנט מירושלים.

לקראת שנת השמיטה ה'תרס"ג, פנו אליו נציגים מטעם חיים מרגליות קלווריסקי (ממונה יק"א בגליל) בבקשה להרחיב את היתר המכירה. יחד עם חברים בבית הדין הספרדי, התיר להם עשיית מלאכות האסורות מן התורה בקרקע שנמכרה לגוי. לאחר שקנאי טבריה ערערו על ההיתר, נשלח פסק הדין לרבי אברהם בורנשטיין, והוא אישר אותו, וכך הונהג באותה השנה במושבה יבנאל.

נפטר בי"ט בשבט ה'תרס"ט, (פברואר 1909). את מקומו מילא הרב משה קליערס.

## הערות שוליים

קטגוריה:אנשי עליות קדומות לארץ ישראל
קטגוריה:טבריה: רבנים ראשיים
קטגוריה:רבנים ביישוב
קטגוריה:עולים לארץ ישראל בשנים 1800–1881
קטגוריה:ארץ-ישראלים שנולדו ב-1857
קטגוריה:ארץ-ישראלים שנפטרו ב-1909
פליקס ד'ארל

**פליקס ד'ארל** (בצרפתית: **Félix d'Hérelle**; 25 באפריל 1873, מונטריאול – 22 בפברואר 1949, פריז) היה מיקרוביולוג צרפתי שהתפרסם לאחר גילוי בקטריופאג'ים.

## ביוגרפיה
פליקס ד'ארל נולד במונטריאול, קנדה למשפחה שהגיע מצרפת. אביו נפטר כאשר הוא היה בן שש. ד'ארל למד בתיכון לואי הגדול בפריז. לאחר סיום הלימודים הוא למד באוניברסיטת בון אך לא סיים אותה. פליקס ד'ארל טייל ברחבי אירופה. בטורקיה הוא פגש את אשתו והם התחתנו כאשר הוא היה בן 20. בגיל 24 המשפחה נסעה לקנדה בה הוא פתח מעבדה והתחיל ללמוד מיקרוביולוגיה מספרים. בשנת 1901 הוא פרסם את המאמר המדעי הראשון שלו ב-Le Naturaliste Canadien.

לאחר הולדת הבת השנייה, פליקס ד'ארל חתם על חוזה עם ממשלת גואטמלה והתחיל לעבוד כמיקרוביולוג בבית חולים בבירה. באותה תקופה הוא למד מחלות של צמחים והחל לעבוד על יצירת ויסקי מבננות. בשנת 1907 הוא עבר למקסיקו לפי הזמנת ממשלת המדינה. בהיותו שם, בשנת 1909 הוא הצליח לייצר משקה אלכוהולי מסיסל. המכונות לייצור תעשייתי הוזמנו בצרפת ובהתאם לכך הוא חזר לפריז להשגיח על הייצור.

בהיותו בפריז פליקס ד'ארל קיבל אישור לעבוד במכון פסטר ללא תשלום. בשנת 1911 כל המשפחה חזרה לצרפת.

במהלך מלחמת העולם הראשונה פליקס ד'ארל בעזרת המשפחה יצר כ-12 מיליון מנות של תרופות לצורכי צבא.

ב-3 בספטמבר 1917 פליקס ד'ארל פרסם עבודותיו על חקר בקטריופאג'. בשנת 1919 הוא לראשונה הצליח לרפא חולה של דיזנטריה. בשנת 1920 הוא עבר להודו-סין הצרפתית בה המשיך בלימודי מחלות. בהמשך הוא חזר למכון פסטר ובעזרת אדואר אלכסנדר דה פומיאן קיבל הרשאה להשתמש בציוד המכון. בשנת 1921 הוא פרסם את הספר The Bacteriophage: Its Role in Immunity כפרסום רשמי של המכון.

על מחקריו בתחום בקטריופגים הוא קיבל תואר דוקטור כבוד מאוניברסיטת ליידן ובשנת 1925 הוענקה לו מדליית לוונהוק. בשנת 1926 הוא היה מועמד לקבלת פרס נובל בפעם הראשונה.

פליקס ד'ארל המשיך בפיתוח טיפולים בחולים במצרים ובהודו בביקורים שם. בשנת 1934 הוא הוזמן לטביליסי בה התחיל לעבוד עם חברו גיאורגי אליאבה. לאחר מספר שנים, אליאבה הואשם בפעילות נגד בשלטון כחלק של הטיהורים הגדולים וד'ארל עם משפחתו נמלטו מברית המועצות.

ד'ארל חזר לצרפת. שיטות ריפוי בעזרת בבקטריופאג'ם, למרות קשיים טכנולוגיים, התפתחו במהירות וקיבלו הכרה בינלאומית במיוחד במהלך מלחמת העולם השנייה. לאחר גילוי פניצילין שימוש בשיטה זו למעשה הופסק בכל המדינות למעט ברית המועצות.

פליקס ד'ארל נפטר מסרטן בפריז בשנת 1949.

על שמו נקרא רחוב בפריז משפחת Herelleviridae של בקטריופאג'ים. הוא היה מועמד לקבלת פרס נובל מספר פעמים.

## קישורים חיצוניים

* ביוגרפיה
* 

## הערות שוליים

קטגוריה:מיקרוביולוגים צרפתים
קטגוריה:סגל אוניברסיטת ייל
קטגוריה:סגל אוניברסיטת ליידן
קטגוריה:צרפתים שנולדו ב-1873
קטגוריה:צרפתים שנפטרו ב-1949
ספנס מור השני

**ספנס דואן מור השני** (באנגלית: **Spence Duane Moore II**; נולד ב-16 בדצמבר 1997) הוא שחקן אמריקאי.

## ביוגרפיה
מור נולד וגדל בסנט לואיס, מיזורי, והוא הצעיר מבין שני ילדים. מור הבין שהוא רוצה להיות שחקן עוד כתלמיד בבית ספר היסודי.

## קריירה
בשנת 2017, לוהק מור לסדרה "Five Points" ששודרה ב-"Facebook Watch". כחלק מהקאסט הראשי לצד היילי קיוקו ומדיסון פטיס. מור הצהיר כי העבודה עם קרי וושינגטון על הסדרה היא "משנה חיים". לאחר מכן לוהק לתפקיד בסדרה "AP Bio" בתפקיד דן דקר. בשנת 2018, החל להופיע בתפקיד חוזר בדרמת הטלוויזיה "All American".

בשנת 2020, שיחק מור בתפקיד ראשי במיני סדרה "אנחנו מי שאנחנו" בהפקת רשת HBO, ששודרה לראשונה בספטמבר 2020.

## חיים אישיים
מור מתגורר בלוס אנג'לס. 

ב-18 בינואר 2022, ספנס וחברתו, סמנת'ה "סמי" סימרלי, הודיעו באינסטגרם שסמי בהריון עם ילדם הראשון.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1997
לופ (מכשיר)

ממוזער|לופ
**לופ** (ברבים: **לופות**, נקרא גם: **טלסקופ מנתחים** או **לופ רפואי**, באנגלית: **Loupe**) הוא מכשיר אופטי פשוט וקטן המשמש להגדלה.

המכשיר מגדיל מעט יותר מזכוכית מגדלת רגילה, ונועד לשימוש קרוב לעין. ללופ אין ידית מחוברת והעדשה מוגנת על ידי גליל או חרוט ומוחזקת בדרך כלל ביד או על ידי מכשיר ייעודי כמו משקפיים מיוחדים. על חלק ממעטפות הלופות קיים מכסה שנועד להגן על העדשה בזמן חוסר שימוש.

הלופות משמשות בעלי מקצוע רבים: יהלומנים, מנתחים, שענים, צלמים, ציירים, אופתלמולוגים ורופאי שיניים.

## סוגים
ממוזער|אופן הפעולה של לופ חד-עדשה
קיימים שלושה סוגים של לופות:
* עדשות פשוטות - משמשות בדרך כלל להגדלה קלה כדי להימנע מאברציה אופטית.
* עדשות מורכבות - בדרך כלל משמשות להגדלה עוצמתית יותר מאשר עדשות פשוטות, ובעלות שליטה על האברציה האופטית.
* מנסרה - מספר עדשות עם מנסרות
ממוזער|לופ בגודל 30x21 מילימטרים, בשימוש צורף
## ראו גם
* אופטיקה
* זכוכית מגדלת

## קישורים חיצוניים

## הערות שוליים

קטגוריה:עדשות
קטגוריה:עזרי ראייה
אירווין קרוסטווייט

**ארווין קרוסטווייט** (באנגלית:**Irwin Crosthwait**: 24 ביוני 1914 – 15 בספטמבר 1981), היה צייר קנדי הידוע בעיקר בזכות היותו מאייר אופנה.

## ביוגרפיה
אירווין "באד" קרוסטווייט נולד ב -24 ביוני 1914, בקרסטון שבקולומביה הבריטית, בנם של ליילנד קרוסטווייט ואלן ג'ונסון קרוסטווייט, בעלי משק בקרסטון.

במהלך ילדותו של ארווין נחשף ליצירות האמנות של אביו, יליד ניו זילנד, שעבד בחברתספנות לפני שהגיע לקנדה, ושרטט וצייר את מסעותיו על גבי ספינות החברה.

לאחר גירושי הוריו בשנת 1928, אירווין ואחיו, טום, עברו להתגורר במונטריאול בטיפול דודם. בין השנים 1934 - 1938 התחנך קרוסטווייט במכללת סר ג'ורג' ויליאמס במונטריאול, שם למד אמנויות יפות, ובמכון פראט בניו יורק. לאחר שסיים את לימודיו, חזר קרוסטווייט למונטריאול ובילה מספר שנים בהדרכה אצל הרמן היימליק, אמן מקומי.

## קריירה
קרוסטווייט המשיך ליצור יצירות אמנות כשהוא מועסק כמנהל הפרסום הראשי של חברת "הנרי מורגן", רשת חנויות הכלבו הקנדיות. בשנת 1944 הוענק לארווין פרס ג'סי דאו  על ציורו בצבעי מים ובהמשך התגייס לצי הקנדי המלכותי. בשנים 1945 ו -1946, שירת כאמן חיל הים הרשמי, וצייר את הספינות ומלחיהן.

באוגוסט 1947 שט קרוסטווייט לבריטניה, שם קיבל את שחרורו מהצי המלכותי הקנדי. קרוסטווייט עבר לפריז בספטמבר של אותה שנה והחל את דרכו כמאייר אופנה. הוא שירטט ואייר קולקציות השייכות למעצבים כמו איב סן לורן, כריסטיאן דיור וז'יבנשי, כמו גם לחבריו האישיים אמיליו פוצ'י ומארק ווהן. בשנים שלאחר מכן, איורי האופנה של קרוסטווייט הופיעו בעיקר במגזין בזאר של הרפר.

במהלך שנותיו בפריז עבד קרוסטווייט גם על תפאורות לבלט וחיפש אמצעי ביטוי אמנותיים אחרים, בעיקר בציור המופשט.

ציורים של קרוסטווייט הוצגו עם אמנים מודרניים אחרים.

## מוות
בשנת 1979, אירווין קרוסטווייט סבל מפציעה קשה שנבעה מנפילה בלונדון. מאוחר יותר נפטר במונטריאול ב־15 בספטמבר 1981, בגיל 67.

## הערות שוליים

קטגוריה:ציירים קנדים
קטגוריה:מאיירים
קטגוריה:מאיירי אופנה
קטגוריה:קנדים שנולדו ב-1914
קטגוריה:נפטרים ב-1981
גביע ליגת העל בכדורגל נשים 2021/2022

**[[גביע ליגת העל בכדורגל נשים|גביע אתנה]]** לעונת 2021/2022 הייתה התחרות השנייה שנערכה במפעל זה. משחקי התחרות החלו ב-26 באוגוסט 2021 ומשחק הגמר נערך ב-30 בספטמבר 2021 והסתיים בניצחון של מ.ס. קריית גת על מכבי כישרונות חדרה בדרך לשמירה על התואר וזכייה שנייה במפעל.

## פורמט התחרות
בתחרות היו אמורות להשתתף 10 קבוצות ליגת העל אך בפועל לקחו בה חלק 9 קבוצות בלבד כיוון שקבוצת בנות עירוני מודיעין לא עברה בבקרה התקציבית, פעילותה הופסקה והיא נמחקה מהליגה ומהתחרות.

לפי תקנון התחרות בעונה זו, חולקו הקבוצות לשני בתים והתקיימו 5 מחזורי משחקים בכל בית כשכל קבוצה משחקת מול כל הקבוצות האחרות בבית פעם אחת ובסך הכל 3-4 משחקים לקבוצה. בפועל התקיימו אף פחות משחקים כיוון שחלק מהקבוצות לא היו מוכנות בזמן לפתיחת התחרות וספגו הפסדים טכניים. הקבוצה הראשונה בכל בית העפילה לגמר.

## הטבלאות בסיום שלב הבתים
### בית א'

### בית ב'

## הגמר

## ראו גם
* עונת 2021/2022 בליגת העל בכדורגל נשים

## קישורים חיצוניים
*עונת 2021/2022 בגביע אתנה, באתר ההתאחדות לכדורגל בישראל
* נפתלי חזקיה, גביע על הכף - מי תקטוף את התואר הראשון של העונה?, באתר כדורגל נשים ישראלי, 29 בספטמבר 2021
* 
* 
* שמרו על התואר: קריית גת ניצחה את מכבי כישרונות חדרה בגמר גביע אתנה,  באתר JSport (מגזין ספורט), 1 באוקטובר 2021

## הערות שוליים

קטגוריה:2021 בישראל: כדורגל
קטגוריה:תחרויות כדורגל ב-2021
קטגוריה:ישראל: תחרויות כדורגל נשים
לנדסברגר

**לנדסברגר** הוא שם משפחה טופונימי המעיד על מוצאו של אבי המשפחה מאחד היישובים הקרויים לנדסברג.

קטגוריה:שמות משפחה אשכנזיים 
קטגוריה:שמות משפחה גרמניים
כריסטיאן פטרסון

**כריסטיאן פטרסון** (בגרמנית: **Christian Robert Peterson**; נולד ב-28 בספטמבר 1993) הוא שחקן קולנוע וטלוויזיה אמריקאי ממוצא גרמני.

## ביוגרפיה
כריסטיאן רוברט פיטרסון נולד ב-28 בספטמבר 1993 בהנובר, גרמניה, לאם גרמנייה גננת ולאב מורה לאנגלית ומיסיונר. המשפחה עברה מגרמניה לארצות הברית בילדותו. הוא למד בבית ספר וולדורף בעמק הות'ורן, שם הצטיין בספורט, כתיבה ודרמה. כריסטיאן השתתף בתוכנית אמצע הקיץ באוניברסיטת אוקספורד של האקדמיה לדרמה הבריטית בשיתוף עם בית הספר לדרמה באוניברסיטת ייל. הוא סיים תואר שני באנגלית: כתיבה, ספרות ועיתונות מאוניברסיטת ברידג'פורט.

## קריירה
בשנת 2019 שיחק פטרסון בסרט קצר שלו כתב את התסריט. בשנת 2020 שיחק בסרט "Go/Do'nt Go". באותה שנה שיחק גם בסרט קצר, בסדרת הטלוויזה "אדית" ובסרט הקולנוע "Blood Society" בתפקיד ראשי.

בשנת 2021 הופיע בקליפ של הזמר-יוצר יאנגבלאד מארח את משין גאן קלי, "acting like that".

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה גרמנים
קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטאות ומכללות בארצות הברית
קטגוריה:אמריקאים שנולדו ב-1993
קטגוריה:גרמנים שנולדו ב-1993
רובן דישדישיאן

**רובן לבונוביץ' דישדישיאן** (בארמנית: **Ռուբեն Լևոնի Դիշդիշյան**; נולד ב-15 במרץ 1959, קאזאן, הרפובליקה הסובייטית הסוציאליסטית הטטרית, רוסיה הסובייטית, ברית המועצות) הוא מפיק קולנוע וטלוויזיה רוסי ממוצא ארמני.

בשנת 1995 הקים את חברת הסרטים הרוסית Central Partnership, שבה שימש כמנכ"ל עד 2011. בנובמבר 2011 עזב את החברה והקים את חברת ההפקות Mars Media (Марс Медиа Энтертейнмент), המתמקדת בהפקות קולנוע וטלוויזיה.

## ביוגרפיה
בשנת 1981 סיים את לימודיו בפקולטה לאדריכלות ולבנייה של המכון הפוליטכני בירוואן, ולאחר מכן עבד שבע שנים בתחום. בשנת 1988 הקים קואופרטיב לעיצוב אדריכלי ובנייה בירוואן.

בשנת 1991 עבר למוסקבה, שם החל לעסוק ביזמות. בשנת 1996 הקים ועמד בראש חברת הפקת הסרטים Central Partnership, שהפכה לאחת הגדולות במדינה. הוא עזב בשנת 2011 כדי להקים את חברת הסרטים Mars Media Entertainment.

בשנת 2005 הוא הפך לאחד מחמשת מפיקי הסרטים המבטיחים ברוסיה על פי מגזין פורבס. בשנת 2007 הוענק לו פרס הגראנד פרי של מנהל המדיה של רוסיה לשנת 2007 על תרומתו לפיתוח תעשיית הקולנוע והטלוויזיה, כמו גם הפרס האישי הראשי ותואר מפיק השנה בעסקי הקולנוע בטקס פרסי XI Blockbuster.

הוא אביר מסדר האמנויות והספרות. בשנת 2010 הוא נבחר כמפיק השנה על פי מגזין GQ רוסיה. בשנת 2011 הוענקה לו מדליית מוסס חורנאצי, הפרס הלאומי של ארמניה.

בשנת 2010, תחת רובן דישדישיאן, הפכה Central Partnership לאחד משמונה האולפנים שקיבלו תמיכה ממלכתית בהפקת סרטים מהקרן הפדרלית לתמיכה חברתית וכלכלית בקולנוע המקומי בשנים 2010–2011. בשנת 2009 הפכה החברה למפיצה רשמית ברוסיה ובחבר מדינות (למעט אוקראינה) של סרטים בהפקת Paramount Pictures International. בשנים 2010 ו-2011 הפכה החברה למובילת שוק הפצת הסרטים הרוסי. בטקס פרסי נשר הזהב 2012, סרטים שהפיק דישדישיאן היו מועמדים באחת עשרה קטגוריות וקיבלו פרסים בחמישה מהם.

## קישורים חיצוניים

* ביוגרפיה של רובן דישדישיאן באתר הגרסה הרוסית של מגזין פורבס
## הערות שוליים

קטגוריה:אנשי עסקים ארמנים
קטגוריה:מפיקי טלוויזיה רוסים
קטגוריה:מפיקי קולנוע רוסים
קטגוריה:מוסקבה: אישים
קטגוריה:רוסים שנולדו ב-1959
לילה דה נובילי

**לילה דה נובילי** ( איטלקית:** Lila De Nobili**: 3 בספטמבר 1916 – 19 בפברואר 2002) הייתה מעצבת במה, מעצבת תפאורה ומאיירת אופנה יהודיה איטלקית. התפרסמה בשיתוף הפעולה שלה עם מנהלי במה ואופרה מובילים כמו לוקינו ויסקונטי ופרנקו זפירלי, כמו גם עבודתה המוקדמת על איור אופנה במגזין "ווג" הצרפתי.

## קורות חיים
לילה דה נובילי נולדה בקסטגנולה (לוגאנו). אביה היה ממשפחה איטלקית ותיקה ואמה, דולה ברטה ורטס, הייתה ממשפחה הונגרית יהודית. דודה היה הצייר ומעצב התלבושות עטור פרסי האקדמיה מרסל ורטש, שצייר את לילה בילדותה.

בשנות השלושים למדה אצל האמן פרוצ'יו פרצו באקדמיה לאמנויות ברומא. אחת התלמידות שלה הייתה מעצבת התלבושות והבמאית, כריסטין אדזארד, שאיתה הייתה לה ידידות ושיתוף פעולה לכל החיים.

היא התיישבה בפריז בשנת 1943, מקום שהיה הבית שלה במשך רוב חייה שם התגוררה עד מותה בשנת 2002, בת 85. פרנקו זפירלי אמר: "היא הייתה המעצבת הגדולה ביותר של סצנות ותלבושות במאה ה-20, המורה של כולנו. בכל פעם שאני מעצב אופרה אני חושבת עליה".

## איור
בפריז משנת 1943, החל דה נובילי להכין איורים לאוספי העיצוב של העיתון "הוט קוטור" ומגזינים נוספים, במיוחד ווג הצרפתי. היא גם עשתה איורים להרמס ויצרה פרסומות לבשמים ללוסיין לונג, ויצרה פרסום לאלזה סקיאפראלי, פייר בלמיין ומרסל רושה.

## עיצוב במה
היא יצרה תלבושות ליצירות כמו "חשמלית ושמה תשוקה" (1949), לה פטיט לילי (1951), "אנה קרנינה" (1951), "ז'יז'י" (1951), "סיראנו דה ברז'ראק" (1953), "נערת הכפר" (1954), "ארלסיין" (1958), "כרמן" (1959) ועוד.

לקראת הקרנת הבכורה של חשמלית ושמה תשוקה, בעיבודו של ז'אן קוקטו ובכיכובו של ארלי כבלאנש דובואה, עיצבה לילה דה נובילי את ניו אורלינס לוהטת ועגומה.

עיצובי האופרה, הבלט והסרטים של דה נובילי היו בעיקר בסוף שנות החמישים ותחילת שנות ה-60 . היא המשיכה לעבוד עם מלחינים ובמאים כמו לוקינו ויסקונטי על בלט, אופרות והצגות. עם ויסקונטי עבדה בבית האופרה לה סקאלה במילאנו, היא עיצבה תפאורות ותלבושות לאופרות "לה טרוויאטה" (1955).

### בבריטניה
בסוף שנות החמישים החלה לעבוד בסטרטפורד על האייבון בבריטניה עם פיטר הול. דה נובילי עיצבה שבע קומדיות של שייקספיר ומחזות מאוחרים עבור פיטר הול ברויאל שייקספיר בסטרטפורד ותיאטרון אלדוויץ', לונדון, בסוף שנות החמישים.

בשנות השישים עיצוביה כללו את סימבלין עם פגי אשקרופט (1957) הלילה השנים עשר (1958) חלום ליל קיץ (1958) עם צ'ארלס לאפטון, ונסה רדגרייב ודיאנה ריג. באוקטובר 1965 עיצבה דה נובילי תפאורות ותלבושות להפקה של ה"נשיונל תיאטר" היא עיצבה תלבושות ותפאורות למופעי בלט ואופרות רבות בבית האופרה המלכותי בקובנט גארדן.

## סרטים
דה נובילי עיצבה את התלבושות לסרט "צייד המכשפות"  של ריימונד רוסו (1957) (על פי ארתור מילר) בתסריט של ז'אן-פול סארטר ובכיכובה של סימון סיניורה, ול"אמורס" של מישל בויסרונד. Famous Love Affairs - 1961 עם סימון סיניורה, בריז'יט בארדו ואלן דלון.

## קישורים חיצוניים

## הערות שוליים

קטגוריה:מאיירות איטלקיות
קטגוריה:מאיירים יהודים
קטגוריה:מעצבות תלבושות איטלקיות
קטגוריה:מעצבי תלבושות יהודים
קטגוריה:מעצבי במה יהודים
קטגוריה:אמנים יהודים איטלקים
קטגוריה:ילידות 1916
קטגוריה:נפטרות ב-2002
כפר סטודנטים

**כפר סטודנטים** הוא סוג של קהילה שמאופיינת בסטודנטים הגרים במתחם משותף, או לחלופין שוכרים בתים בשכונה מוגדרת. למרות שמם, חלק מכפרי סטודנטים ממוקמים בערים. רוב כפרי הסטודנטים ממוקמים במרחק הגעה סביר ממוסד אקדמי כלשהו.

ברוב הכפרים, מוענקת מלגת לימודים לסטודנטים המתגוררים בהם. לרוב, חברי קהילות אלה יעסקו בערך מוסף מסוים מעבר לעצם מגוריהם במקום (בדרך כלל, התנדבות ועשייה חברתית) – זאת להבדיל ממעונות סטודנטים המשמשים למגורים בלבד.

## בישראל
בישראל, חלק משמעותי מכפרי הסטודנטים ממוקמים בפריפריה הגאוגרפית והחברתית של המדינה. מופעלים כפרי סטודנטים על ידי ארגונים רבים, ובהם:
* תנועת הבוגרים של בני עקיבא – בכל אחד מכפרי התנועה חיים כ-15–30 סטודנטים המחויבים ל-4 שעות התנדבות בשבוע תמורת מלגה. התנועה מפעילה כ-30 כפרים הפרוסים בכל רחבי הארץ (אריאל, גוש עציון, ירושלים, נתיבות, ערד וכו').
* קהילות צעירים תוצרת הארץ – רשת כפרים שנוסדה ב-2011 על ידי התאחדות הסטודנטים והסטודנטיות בישראל ומפעילה כ-14 כפרים.
*איילים – מפעילה כ-12 כפרים: 3 בגליל, 3 במרכז ו-6 בנגב. רוב הכפרים ממוקמים בעיירות פיתוח.
*שעלי תורה – רשת גרעינים תורניים המפעילה כ-12 כפרי סטודנטים.
* קדמה – תנועה התיישבותית המפעילה כ-8 כפרים ביהודה ושומרון, בגליל ובעוטף עזה.
*קהילות "שחר" של תנועת החלוץ וקרן ברל כצנלסון – רשת הכוללת 8 כפרים: ירושלים, מפלסים, שמיר, כפר גלעדי, חיפה, באר שבע, תל אביב ורחובות. בכל כפר חיים כ-20 סטודנטים המתנדבים כ-150 שעות בשנה.
*עמותת "חי בהם" - עמותה המפעילה מספר כפרי סטודנטים תורניים בירושלים, נתיבות, באר שבע, גוש עציון וחיפה.

## ראו גם
* מעונות סטודנטים
* גרעין התיישבות

## הערות שוליים

קטגוריה:צורות התיישבות בישראל
קטגוריה:סטודנטים בישראל
המפלגה הקומוניסטית של אוסטריה

**המפלגה הקומוניסטית של אוסטריה** (בגרמנית: **Kommunistische Partei Österreichs**, **KPÖ**) היא מפלגה קומוניסטית באוסטריה שהוקמה בשנת 1918.

המפלגה הוקמה בנובמבר 1918 בעקבות מהפכת אוקטובר ברוסיה. ב-12 בנובמבר 1918 המפלגה ניסתה לבצע הפיכה, אך בלי קבלת עזרה ממשית מרוסיה הסובייטית, ניסיון זה נכשל.

המפלגה השתתפה במערכות בחירות, אך נכשלה להשיג תמיכה ממשית. בשנת 1933 פעילות המפלגה נאסרה. אומנם לאחר דיכוי מרד של רפובליקנישר שוצבונד מספר חברי המפלגה גדל באופן משמעותי. בשנת 1939, בעקבות הסכם מולוטוב-ריבנטרופ, מספר חברי מפלגה ששהו בברית המועצות הוסגרו לשלטון הנאצי.

לאחר סיום מלחמת העולם השנייה, שטח של אוסטריה היה תחת שלטון משותף של מדינות המנצחות, לרבות ברית המועצות. ממשלת אוסטריה הראשונה כללה מספר שרים חברי המפלגה והיא קיבלה לידיה תפקיד של סגן-קנצלר. לקראת בחירות שנערכו בשנת 1945 ראשי המפלגה הבטיחו לראשי המפלגה הקומוניסטית של ברית המועצות לזכות כ-30% מהקולות, אך מעשית זכו ב-5.4% בלבד וקיבלו 4 מקומות בפרלמנט (מ-165). בשנת 1959 המפלגה זכתה ב-3.3% מהקולות ולא עברה אחוז החסימה. מאז היא לא הצליחה לקבל ייצוג ברמה ארצית. מספר חברי המפלגה ירד בהדרגה מ-150 אלף מייד לאחר מלחמת העולם השנייה לכ-35 אלף במהלך שנות ה-60 של המאה ה-20.

לאחר סיום קיום של גרמניה המזרחית, התברר שחברה Novum הייתה צינור להעברת סכומים משמעותיים למפלגה הקומוניסטית האוסטרית. גרמניה, כיורשת של גרמניה המזרחית פעלה בסדרת משפטים נגד חברת Novum ופיני שטיינדלינג. בסופו של דבר המפלגה חויבה להחזיר לגרמניה 250 מיליון יורו. כתוצאה מכך היה צורך לפטר עובדי המפלגה ולסגור את העיתון Volksstimme.

בתחילת המאה ה-21 המפלגה זכתה במספר הצלחות ברמה אזורית. בבחירות 2005 בשטיריה היא זכתה ב-20.75% מהקולות. זו הייתה הפעם הראשונה שמפלגה זכתה בייצוג בשלטון המקומי משנת 1970. ברמה ארצית המפלגה לא מצליחה להשיג תמיכה של ממש - בבחירות שנערכו בשנת 2019 היא זכתה ב-0.7% מהקולות.

## קישורים חיצוניים

* 

אוסטריה
קטגוריה:אוסטריה: מפלגות
הר קוואג'יוויק

**הר קוואג'יוויק** או **הר קואג'יוויק** (באנגלית: **Qiajivik Mountain**) הוא הר בהרי באפין, בצפון מזרח האי באפין (המהווים חלק מהקורדילרה הארקטית), באזור קיקיטאלוק בטריטוריית נונאווט, שקנדה.

גובהו של ההר 1,963 מטרים מעל פני הים. ההר הוא ההר הגבוה ביותר בצפון האי באפין, וההר השלישי בגובהו בהרי באפין (המשתרעים עם איים נוספים). ההר הוא ההר ה-8 בגובהו באוקדילרה הארקטית.

הר קוואג'יוויק הוא ההר ה-15 בגובהו בנונאווט; הר קוואג'יוויק הוא ההר ה-5,588 בגובהו בקנדה.

ההר מתנשא לגובה של 1,787 מטרים מעל סביבתו, והוא ההר ה-7 בהתנשאותו בנונאווט, וה-61 בהתנשאותו בקנדה.

## היסטוריה
### שם ההר

שמו של ההר אומץ רשמית ב-9 באפריל 1979.

### טיפוס לפסגה

הטיפוס הראשון המתועד לפסגת ההר בוצע על ידי ג'ון דן (John Dunn), סנדי בריגס (Sandy Briggs), מייק שארפ (Mike Sharp), בוב זונדרס (Bob Saunders), גראם מייג'ור (Graeme Magor) ב-8 במאי 1994.

## לקריאה נוספת

• Mark Synnott, **[https://books.google.co.il/books?id=vBIVYB6VPR0C&pg=PA219&lpg=PA219&dq=%22Qiajivik+Mountain%22&source=bl&ots=NHWav3UFuG&sig=ACfU3U1RTqae0qkbKG0IkUg-XBDX835mRw&hl=en&sa=X&ved=2ahUKEwjb_sjptqnzAhVzRUEAHROWDRM4MhDoAXoECAsQAw#v=onepage&q=%22Qiajivik%20Mountain%22&f=false Baffin Island]**, P 219 

## קישורים חיצוניים
* הר קוואג'יוויק באתר ממשלת קנדה
* הר קוואג'יוויק באתר "אנציקלופדיית ההרים הקנדית"
* הר קוואג'יוויק באתר peakbagger
* מפת אזור הר קוואג'יוויק
* תרשים הנוף הנשקף מהר קוואג'יוויק באתר peakvisor
* הר קוואג'יוויק באתר peakery (מרחקים לאתרים סמוכים)
* הר קוואג'יוויק באתר summitsearch
* מזג אוויר נוכחי עדכני בהר קוואג'יוויק (לרבות נתוני שקיעת/זריחת שמש/ירח עדכניים)
** תחזית מזג אוויר עדכנית ארוכת טווח עבור הר קוואג'יוויק
** תחזית מזג אוויר עדכנית ארוכת טווח עבור הר קוואג'יוויק (לפי גבהים)
** נתוני מזג אוויר היסטוריים עבור הר קוואג'יוויק
** סטטיסטיקות מזג אוויר עבור הר קוואג'יוויק

## הערות שוליים

קוואג'יוויק
קוואג'יוויק
גיזלה סאנטו

**גיזלה סאנטו** (במקור **שרייבר**, בהונגרית: **Szántó Gizella**; הומוקומארום, 30 באפריל 1884 – מוסקבה, 30 באפריל 1947) הייתה מורה יהודייה-הונגרייה, פוליטיקאית קומוניסטית, אחד מבני משפחת סאנטו הענפה.

## ביוגרפיה
גיזלה סאנטו נולדה במשפחה יהודית כבתם של שאנדור שרייבר ושל סלינה גינסברגר. היא למדה בהכשרת מורים בבודפשט, וסיימה את לימודיה בשנת 1902. לאחר מכן לימדה בבתי ספר עירוניים ומשנת 1913 הצטרפה לאיגודים המקצועיים לרבות הסתדרות המורים בבודפשט. בתקופת הרפובליקה הסובייטית ההונגרית עמדה בראש מחלקת החינוך במועצת העובדים והצבא המהפכנית המרכזית של בודפשט. בשנת 1920 נאלצה להגר לאוסטריה מחשש למעצרה, שם נישאה ליוז'ף הוסאר. אחר כך נסעו לרומניה ומשנת 1921 עד 1923 הייתה חברה בוועד המרכזי של המפלגה הקומוניסטית הרומנית ושימשה גם כמזכירה המארגנת של המפלגה הקומוניסטית בטרנסילבניה. בתחילת 1930 התיישבה בברית המועצות ובשנים 1933–1938 ניהלה את הספרייה המדעית לשפות זרות למחקר כלכלי. לאחר מכן הייתה עורכת המשנה של "ההוצאה לאור בשפות זרות". היא נלחמה בצבא האדום במלחמת העולם השנייה ולכן זכתה לעיטור כבוד בשנת 1946. שרידיה הובאו לקבורה לבירת הונגריה לאחר מותה ב-1947.

## משפחתה
אחיה היו בלה סאנטו, רז'ה סאנטו וזולטאן סאנטו.

## לקריאה נוספת
* לקסיקון קטן ביוגרפי של זאלה. עורך אנדרה ג'ימשי. זאלאגרסג, עצרת השלטון המקומי של מחוז זאלה, 1994, גישה מקוונת
* 
* לקסיקון קטן ביוגרפי של זאלה. מהדורה 3 מתוקנת, מורחבת. עורך ברנדט פטר, יוז'ף הורבאט, גאבור קיש [ועוד]. זאלאגרסג, ספריית מחוז פרנץ דיאק, 2005.
* לקסיקון ביוגרפי הונגרי I-II. עורך ראשי. אגנש קניירש, 1967–1969.
* לחיות בצורה אנושית. לוחמי תנועת הפועלים במחוז זאלה. אוסף ביוגרפיה. זאלאגרסג, מחוז זאלה 1980.

## הערות שוליים

קטגוריה:יהודיות הונגריות
קטגוריה:מורות
קטגוריה:מהגרים מהונגריה לברית המועצות
קטגוריה:פוליטיקאים יהודים הונגרים
קטגוריה:מורים יהודים עד אמצע המאה ה-20
קטגוריה:עורכים ספרותיים יהודים
קטגוריה:יהודים אנשי הצבא האדום במלחמת העולם השנייה
קטגוריה:משפחת סאנטו
קטגוריה:הונגריות שנולדו ב-1884
קטגוריה:נפטרות ב-1947
צ'ארלס ונדרווארט

**צ'ארלס ונדרווארט** (באנגלית: **Charles Vandervaart**; נולד ב-9 בספטמבר 2000) הוא שחקן קנדי.

## ביוגרפיה
צ'ארלס וונדרווארט נולד ב-9 בספטמבר 2000 בטורונטו, אונטריו, קנדה.

## קריירה
ונדרווארט עשה את הופעת הבכורה שלו במשחק, ללא קרדיט על משחקו, בשנת 2010 בסרט הטלוויזיה "פטרישיה קורנוול - בסיכון". באותה שנה הוא כיכב בסרט טלוויזיה נוסף, "קאמפ רוק 2: הג'אם האחרון".

הוא כיכב בסדרות טלוויזיה רבות, בהן "ממלכה" ו"אבודים בחלל". הוא שיחק בתפקידים ראשיים במיני-סדרה "Murdoch Mysteries", ובקומדיית המצבים "The Stanley Dynamic".

הוא שיחק בכמה סרטי קולנוע. בין היתר שיחק בסרט "יום אחרי יום" בשנת 2018 ו"הכישוף: הדור הבא" בשנת 2020.

בשנת 2022 לוהק ונדרווארט לתפקיד בסרט "*Growing up Gorman".* 

## חיים אישיים
הוא גם ספורטאי העוסק בענפי ספורט רבים, כולל הוקי, טיפוס, כדורסל, כדורגל, שחייה, קיאקים, שייט, ריצה קרוס קאנטרי וטריאתלון.

הוא מנגן בפסנתר מאז שהיה בן 5. הוא החל לנגן בגיטרה בתיכון.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקנים ילדים קנדים
קטגוריה:שחקני קולנוע וטלוויזיה קנדים
קטגוריה:קנדים שנולדו ב-2000
מתתיה דלקרוט

רבי **מתתיה דלקרוט** היה מלומד ומקובל יהודי פולני. חי ופעל באמצע המאה ה-16 והיה מראשוני מפיצי הקבלה בפולין, התפרסם בזכות ספרו "צל העולם" העוסק בענייני הבריאה והעולם.

## ביוגרפיה
נולד בליטא בחציה הראשון של המאה ה-16 לאביו שלמה. לפני שנת ה'ש"ז היגר לאיטליה, שם יצר קשר עם מקובלים רבים שהתרכזו בה והרבה להתעסק בענייני קבלה. כפי הנראה השתתף בהרצאות בנושא קבלה, אסטרונומיה, פילוסופיה ומדעי הטבע באוניברסיטת בולוניה. כמו כן עסק בפרשנות של יצירות קבליות ומדעיות, כמו "מראה אופנים" - עיבודו של רבי שלמה אביגדור להמאמר על הספֵירות של יוהנס דה סקרובוסקו, עליו כתב פירוש.

בזמן שהותו באיטליה עסק כמגיה בבית הדפוס בוונציה, וסייע בהכנת ספר המצוות גדול (הסמ"ג), לדפוס.

מתתיה שהה באיטליה עד שנת ה'שי"ד (1553), באותה שנה אירעה שרפת התלמוד, והוא ברח עם חיבוריו לבריסק, שם חי עד פטירתו בשנת 1592 לערך. סביבו התרכזו צעירים שלמדו ממנו, מתלמידיו היה רבי מרדכי יפה בעל הלבושים שבספרו לבוש אור יקרות כתב: .

## חיבוריו
* פירוש על חיבורו של יוסף ג'יקטיליה, "שערי אורה", קראקוב, 1600
* פירוש על חיבורו של הריקאנטי על התורה
* ביאור על ספר 'מערכות אלקות'
*  - פירושים והערות לתרגום העברי של שלמה אביגדור לחיבורו של סקרובוסקו על אסטרונומיה בשם 'מראה אופנים', עם הסבר על הקטעים הקשים של התרגום, ופרשנויות שמצא ביצירות נוצריות 
* "צל העולם" – התפרסם בעיקר על ידי חיבור זה, המבוסס על מסה על קוסמוגרפיה שנכתבה בצרפתית על ידי גוטייה ממץ, (אמסטרדם, 1733)

## צאצאיו
ידוע על בן בשם יוסף, מחבר ספר חידושי הלכות על מסכת עירובין.

## לקריאה נוספת
* משה שטיינשניידר, קולס. 1882–1883
* idem, Hebr אוברס. עמ' 644, 950

## קישורים חיצוניים

* 
*  (עם פירוש רבי מתתיה)
* 
### חיבוריו
*
* 

## הערות שוליים

קטגוריה:איטליה: דת
קטגוריה:רבנים איטלקים
קטגוריה:נפטרים ב-1592
קטגוריה:יהודי איטליה במאה ה-16
לוק אייזנר

**לוק אייזנר** (באנגלית: **Luke Eisner**; נולד ב-1 באוגוסט 1996) הוא דוגמן, שחקן ומוזיקאי אמריקאי.

## ביוגרפיה
אייזנר נולד ב-1 באוגוסט 1996 בוויסקונסין, ארצות הברית.

## קריירה
### דוגמנות
אייזנר החל את הקריירה שלו כדוגמן. והוא הוחתם בסוכנות הדוגמנים "IMG Models" . הוא דגמן בקמפיינים בינלאומיים עבור ראלף לורן, פולו ראלף לורן, אמריקן איגל, סטיוארט ויצמן, קלווין קליין ו-H&M.

### מוזיקה
בנוסף לקריירת הדוגמנות שלו, אייזנר הוא מוזיקאי. הוא מחצית מצמד הפופ רוק VOILÀ. הצמד הופיע עם השירים שהוציאו בסיבוב הופעות בצפון אמריקה. בנוסף, הוא ניגן ושר בסיבוב ההופעות של להקת הרוק, "The Fray". בסרט נערה גבוהה בכיכובו שר שני שירים "I've Never Been in Love Before" ו-"Für Elise" וכתב את המילים לשיר "Stand Tall" המופיעים בפסקול הסרט. הוא כתב את המילים לשני שירים: "One Chance" ו-"Nobody Can Change Me!"" המושמעים בפסקול סרט הקולנוע, "The J Team" משנת 2021.

### משחק
אייזנר ערך את הופעת הבכורה שלו בטלוויזיה בסדרת הטלוויזיה הקומית, "הגולדברגים" ששודרה ברשת ABC בשנת 2019, שם זכה לתפקיד אורח קטן. באותה שנה, ערך את הופעת הבכורה שלו בתפקיד ראשי בסרט "נערה גבוהה", סרט מקורי בהפקת נטפליקס. הוא גילם את "סטיג" סטודנט שוודי המשתתף בתוכניתחילופי סטודנטים שהדמות הראשית בגילומה של אווה מישל מתאהבת בו.

בשנת 2020 התארח בסדרת הטלוויזיה "משפחה אחת" גם היא בהפקת שירות ההזרמה נטפליקס ובאותה שנה שיחק בסרט הקולנוע "Tiger Within". בשנת 2021 פורסם כי ישוב לגלם את דמותו של סטיג בסרט נערה גבוהה, בסרט ההמשך נערה גבוהה 2.

בשנת 2023 לוהק לתפקיד בסרט העתידי "Growing up Gorman".

## פילמוגרפיה

## קישורים חיצוניים

## הערות שוליים

קטגוריה:דוגמנים אמריקאים
קטגוריה:מוזיקאים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1996
Mars Media

**Mars Media Entertainment** (ברוסית: **Марс Медиа Энтертейнмент**) היא חברת הפקות והפצת סרטים רוסית שנוסדה בנובמבר 2011 על ידי המפיק רובן דישדישיאן והיא אחת מחברות ההפקה הגדולות ברוסיה.
## הפקות מקור בולטות

## קישורים חיצוניים
* 

* Mars Media, באתר kinomania.ru
## הערות שוליים

קטגוריה:חברות רוסיות להפקת סרטים
הומוקומארום

**הומוקומארום** (בהונגרית: **Homokkomárom**) הוא כפר זעיר של כ-160 תושבים במחוז זאלה, בנפת נג'קניז'ה, בגבעות זאלה, באזור הגבעות אגרסג - לטניה. ביישוב פועל משמר אזרחי.

## מיקום
הכפר הוא יישוב ללא מוצא קרוב לגבול עם קרואטיה, בצד ההונגרי. הוא יושב כ-13 ק"מ צפונית-מערבית משולי "עמק פרינציפלי" על הכביש מנג'קניזה.

האזכור הראשון בכתב של הכפר מתוארך לשנת 1293 בשם קאמאר או הומוקאמאר. בשמו הנוכחי הוא ידוע מאז 1741. זו הייתה אחוזה מלכותית בתקופתם של מלכי בית ארפאד. בשנת 1360 התיישבו במקום נזירים פאולינים (מסדר הנזירים של הנזיר הראשון של פאולוס הקדוש, בלטינית: Ordo Fratrum Sancti Pauli Primi Eremitae). במהלך הכיבוש הטורקי נהרסו כליל הן המנזר והן הכנסייה.

החלק החיצוני והפנימי של הכנסייה שופצו בשנת 1938 על חשבון László Batthyány-Strattmann. במרץ 1990 הגיעה "קהילת השמונה אושר" הקתולית לבניין המנזר הריק בהזמנתו של הבישוף יוז'ף סנדי. בשנת 1992 הקים הכפר פסל של אורבנוס הראשון (הקדוש) לכבודו של פטרון הכרם.

## אתרים בעלי חשיבות
* יום הכפרה של הכנסייה ב-13 בכל חודש מושך באופן קבוע קהל רב לא רק מהונגריה אלא גם מעבר לגבולות.
* ליד הכנסייה נמצא מנזר "קהילת השמונה אושר", אליה מגיעים עולי רגל קתולים כל השנה.
* מסלול "השביל הכחול הלאומי" עובר בכפר.
* אזור הכרמים הרציף הגדול ביותר של אזור היין ליד אגם בלטון נמצא באזור.

## קהילה יהודית
מעט היהודים במקום הועברו לגטו נג'קניז'ה באפריל 1944. ב-29 באפריל שולחה קבוצה ראשונה של 800 גברים מיושבי הגטו למחנה ההשמדה אושוויץ. יתר תושבי הגטו יחד עם יהודים נוספים שהובאו מיישובים סמוכים (לרבות מהומוקומארום גורשו לאושוויץ ב-17 במאי 1944.

## ילידי המקום
* **[[בלה סאנטו|בלה (לב) סאנטו]]** (בהונגרית: **Szántó Béla Lőb**; בשמו המקורי **שרייבר**, הוֹמוֹקוֹמַארוֹם, 1 בפברואר 1881 – בודפשט, 1 ביוני 1951) היה פוליטיקאי יהודי-הונגרי, קומיסר העם לענייני צבא (שר הגנה) בתקופת הרפובליקה הסובייטית ההונגרית, דיפלומט, ציר לענייני הגנה בווארשה של הונגריה אחרי מלחמת העולם השנייה.
* **[[גיזלה סאנטו]]**, מקודם **שרייבר** (בהונגרית: **Szántó Gizella**; הומוקומארום, 30 באפריל 1884 – מוסקבה, 30 באפריל 1947) הייתה מורה יהודייה-הונגרי, פוליטיקאית מפלגתית, אחד מבני משפחת סאנטו הענפה.

## גלריית תמונות

קובץ:Homokkomárom3.jpg|תצלום אוויר של הכנסייה
קובץ:Homokkomárom2.jpg|תצלום אוויר של טירת חול
קובץ:Homokkomárom1.jpg|תצלום אוויר של הכנסייה
קובץ:Homokkomarom templeinner left.jpg|פנים הכנסייה


## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
קמרון גלמן

**קמרון גלמן** (באנגלית: **Cameron Gellman**; נולד ב-10 באוקטובר 1998) הוא שחקן אמריקאי-יהודי הידוע מתפקידו בתור איש השעה בסדרת הטלוויזיה "סטארגירל".

## ביוגרפיה
גלמן נולד בעיר  שליד סנט לואיס, מיזורי, למשפחה יהודית. הוא למד בבית הספר התיכון קלייטון וסיים את לימודיו בשנת 2017. הוא עבר לאחר מכן ללוס אנג'לס על מנת לרומם את הקריירה שלו.

## קריירה
בשנת 2016 שיחק גלמן בסרט "נשות המאה ה-20". באותה שנה שיחק בפרק באופרת הסבון, "ימי חיינו". בשנת 2017 הוא הופיע בסדרות טלוויזיה, "Relationship Status", Let the Right One In". באותה שנה השתתף בסרט הקצר "When Strangers Touch Your Hair".

בשנת 2018 הופיע בסדרות הטלוויזיה, "Heathers", "מקום טוב באמצע" ו"משפחת פוסטר". באותה שנה שיחק בסרט "צ'ארלי אומר" לצד מאט סמית.

גלמן שיחק בתפקיד אורח בסדרת הטלוויזיה "הרופא הטוב". באותה שנה החל לשחק בתפקיד ראשי בסדרת הטלוויזיה "סטארגירל". בסדרה הוא מגלם את ריק טיילר, 'איש השעה', נער בעל בעיות שליטה בכעסים ובנו של איש השעה המקורי, רקס טיילר, שהוריו נהרגו בתאונת דרכים מבוימת כשהיה בן שבע. ריק הופך לאחד מחבריה של קורטני ולחבר באגודת הצדק החדשה של אמריקה.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקנים ילדים אמריקאים
קטגוריה:שחקני קולנוע וטלוויזיה יהודים אמריקאים
קטגוריה:אמריקאים שנולדו ב-1998
הבשורה (אמברוג'יו לורנצטי)

**הבשורה** (1344) היא ציור של הצייר האיטלקי אמברוג'יו לורנצטי המתאר את הבשורה למרים. הציור נמצא כיום באוסף הגלריה הלאומית בסיינה, איטליה.

## תיאור
הציור הוזמן עבור "Ufficio della Gabella" ("משרד המס") של סיינה, כפי שמצוין בכתובת בתחתית היצירה. הציור הוצב במקור באולם הקונסיסטורי של פאלאצו פאבבליו בסיינה.

לורנזטי בחר עבור הציור רגע יוצא דופן, בו המלאך מסביר למרים, אם ישו את הלידה העתידית במשפט: "Non est (erit) impossibile apud Deum omne verbum" (בלטינית: "כִּי לֹא יִפָּלֵא מֵאֱלֹהִים כָּל דָּבָר"). טקסט זה מופיע בציור בין שתי הדמויות. על פי הבשורה על-פי לוקאס מרים משיבה לו: "Ecce Ancilla Domini" (בלטינית: "הִנְנִי שִׁפְחַת אֲדֹנָי").

סגנון הציור אופייני לעבודותיו המאוחרות של האמן. לורנצטי משלב בתיאור רצפה גאומטרית, המתוארת בעזרת פרספקטיבה. בנוסף, הוא עושה שימוש בהסגנון הוא זה של יצירות לורנצטי מאוחרות (אחרי 1335) שהוצאו בסיינה. השימוש המציאותי למדי בפרספקטיבה גאומטרית במדרכה דומה לזה שב"הצגת ישו בבית המקדש" (1342). השימוש בקיארוסקורו בפני הדמויות ובתיאור הבדים, חושף את השפעתו של ג'וטו, שאל יצירתו נחשף לורנצטי במהלך שהותו בפירנצה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אמברוג'יו לורנצטי: ציורים
קטגוריה:ציור גותי
קטגוריה:סיינה: יצירות אמנות
קטגוריה:הבשורה
קטגוריה:ציורים מהמאה ה-14
קטגוריה:ציורי טמפרה
פרס המוזיקה של בילבורד לשיר הרדיו המוביל

ובערך זה מפורטים הזוכים והמועמדים לפרס המוזיקה של ''בילבורד'' ל**שיר הרדיו המוביל.** נכון לשנת 2016, אף אמן לא זכה בפרס מספר פעמים.

## זוכים ומועמדים

## שיאני מועמדויות
**4 מועמדויות**
* ברונו מארס
* מארון 5

**3 מועמדויות**
* הצ'יינסמוקרס
* צ'ארלי פות'
* אד שירן
* דה ויקנד

**2 מועמדויות**
* ריהאנה
* אשר
* פיטבול
* אדל
* ויז קאליפה
* פארל ויליאמס
* ג'סטין טימברלייק
* חאליד
* דואה ליפה
* ג'סטין ביבר

## הערות שוליים

שיר רדיו
פאפדה (חטיף)

**פאפְדָה** (בגוג'ראטית: **ફાફડા**) הוא חטיף הודי דק, פריך ושטוח שמקורו בגוג'ראט. הוא עשוי מבצק קמח גרהם , מים, שמן וזרעי קארום. את הבצק מגלגלים לרצועות ומטגנים בשמן עמוק. נהוג להגיש אותו כמנה ראשונה לצד צ'אטני, פלפל צ'ילי ירוק מטוגן או ירקות חריפים מסוג סמבהרו (sambharo). המאכל מזוהה במיוחד עם פסטיבל גוג'ראטי מסורתי בשם דושרה (Dussherra), בו נהוג לשלבו עם זלאביה.

## קישורים חיצוניים

* מתכון להכנת פאפדה, באתר Hebbarskitchen

## הערות שוליים

קטגוריה:המטבח ההודי
Mad Wild

**Mad Wild** הוא שיר של להקת הבנות הגרמנית No Angels. הוא נכתב על ידי פלו אוגוסט, אנדרו טיילר, אסדיס מריה וידרסתר וסופי אלכסנדרה טוויד-סוניבס והוקלט על ידי חברות הלהקה כחלק מאלבום האולפן השישי שלהן "20". כריסטיאן גלר הפיק. ונוספה גרסת רמיקס, השיר יצא כסינגל השלישי של האלבום ב-6 באוגוסט 2021.

## רקע
"Mad Wild", נכתב על ידי הזמרת האמריקאית - קנדית סופי סימונס, והוא השיר היחיד שנבחר מתוך מבחר של כעשרה שירים שחברת התקליטים BMG הציעה להקלטה, והיה הבחירה האהובה על כל חברות הלהקה. השיר מדבר על מערכת יחסים "רעילה" שתמיד מובילה למעשה מיני במקום סיום הקשר.

## ביצועי תרשים

## וידאו קליפ
וידאו קליפ של השיר הוצג לראשונה ברשת ב-6 באוגוסט 2021. הוא מעוצב כמו חשבון אינסטגרם, וכולל תמונות מאחורי הקלעים וכן צילומי סטילס מצילומי הקליפים שלהם עבור Daylight in Your Eyes (Celebration Version) וStill in Love with You (Celebration Version).

## הערות שוליים

קטגוריה:שירי סינת'-פופ